en en en ml ml ml ml ml ml ml ml ml ml ml ml ml ml el ml en en ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml en ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml hu en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ko en en ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml en ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en fr cs da da en en cs cs en ml ml ml ml ml ml ml ml ml ml ml ml ml ml en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
ദിവസവും അയാൾ മകന്റെ ഫേസ് ബുക്ക്‌ പ്രൊഫൈൽ നോക്കുമായിരുന്നു. പ്രൈവസി സെറ്റിംഗ്സ് എല്ലാം കാര്യമായി വച്ചിരുന്നത് കൊണ്ട് മറ്റൊന്നും കാണാൻ കഴിയാറില്ല എങ്കിലും അയാൾ അവന്റെ പ്രൊഫൈൽ ഒരു നെടുവീർപ്പോടെ നോക്കി ഇരിക്കും..ആരൊക്കെ ആയിരിക്കും അവന്റെ സുഹൃത്തുക്കൾ, എന്തൊക്കെ ആയിരിക്കും അവനു പോസ്റ്റ്‌ ചെയ്തിട്ടുണ്ടാവുക..എല്ലാം അറിയണം എന്ന് അയാൾക്ക് ആഗ്രഹമുണ്ടായിരുന്നു..പക്ഷേ എങ്ങിനെ..അവൻ പാസ്സ്‌വേർഡ്‌ ആയി ഉപയോഗിക്കാൻ സാധ്യതയുള്ള വാക്കുകൾ ഒരു ഉദ്ദേശം വച്ച് ചെയ്തപ്പോൾ അവന്റെ അക്കൗണ്ട്‌ തുറന്നു..ഹൃദയമിടിപ്പോടെ അയാൾ എല്ലാം ഒന്ന് നോക്കി...ടൈം ലൈനിൽ കുറെ പിറന്നാൾ ആശംസകൾ, എല്ലാറ്റിനും അയാൾ നന്ദി പറഞ്ഞു. ഇൻബൊക്സിലെ പല മെസ്സെജുകൾക്കും അയാൾ കഴിയുന്നത്‌ പോലെ  മറുപടി കൊടുത്തു..
ഒരു മെസ്സേജ് ബോക്സ്‌ അയാളുടെ കണ്ണിൽ ഉടക്കി..ഒരു പെണ്‍ കുട്ടിയുടെതാണ്, ഹൃദയമിടിപ്പോടെ അയാളത് തുറന്നു..കുറെയേറെ മെസ്സേജുകൾ അയാൾക്ക് മുന്നിൽ വന്നു...എടാ എന്തിനാ എന്നെ കരയിക്കുന്നത്‌, എന്നോട് എന്തിനാ നീ പിണങ്ങിയിരിക്കുന്നത്, നിന്നെ ഞാൻ എത്രമാത്രം സ്നേഹിക്കുന്നു, നിനക്കും എന്നോട് ഇഷ്ടമാണ് എന്ന് എത്ര വട്ടം നീ പറഞ്ഞു.. എന്നിട്ടും എന്റെ ഒരു മെസ്സെജിനു പോലും നീ മറുപടി തന്നില്ലല്ലോ..എന്നെങ്കിലും നീ എന്നെ മനസിലാക്കും എന്ന് കരുതി ഞാൻ കാത്തിരിക്കുകയാണ്. എല്ലാം വായിച്ചു എന്ത് മറുപടി പറയണം എന്നറിയാതെ അയാൾ ഇരുന്നു. കയറേണ്ടിയിരുന്നില്ല എന്നയാൾക്ക് തോന്നി. അപ്പോഴാണ്‌ വീണ്ടും ഒരു മെസ്സേജ് വന്നത്..ഡാ നീ വന്നു അല്ലെ, എന്റെ മെസ്സേജ് എല്ലാം വായിച്ചിട്ടും ഒന്നും മിണ്ടാതെ ഇരിക്കുന്നതെന്താ..എന്തെങ്കിലും പറയൂ, നിനക്ക് എന്നെ ഇഷ്ടമല്ലേ...
ഓണ്‍ലൈനിൽ കണ്ടിട്ട് ആ പെണ്‍കുട്ടി മകനെന്നു കരുതി ഇടുന്നതാണ് പക്ഷെ എന്ത് പറയും..പറയണം അവളോട്‌..മനസ്സിൽ ഉറപ്പിച്ചു അയാൾ മറുപടി പറഞ്ഞു..കുട്ടീ, ഞാൻ അവന്റെ അച്ഛനാണ്..അവൻ..അവൻ..കഴിഞ്ഞ മാസം ഒരു റോഡ്‌ അപകടത്തിൽ മരിച്ചു പോയി..
ങേ, കള്ളം, എന്നെ നീ പറ്റിക്കാൻ നോക്കണ്ട..ഇഷ്ടമല്ലെങ്കിൽ അത് പറഞ്ഞാൽ പോരെ..
കള്ളമല്ല കുട്ടീ, സത്യമാണ്, ഞാൻ അവന്റെ അച്ഛനാണ്...
ടൈം ലൈനിലെ പിറന്നാൾ ആശംസകൾക്ക് നന്ദി പറഞ്ഞതൊക്കെ ഞാൻ കണ്ടല്ലോ..വെറുതെ എന്തിനാണ് നീ എന്നോട് കള്ളം പറയുന്നത്...
അല്ല കുട്ടീ, കള്ളമല്ല, എന്റെ മകൻ മരിച്ചു അവന്റെ പ്രൊഫൈൽ എങ്കിലും ജീവനോടെ ഇരിക്കുന്നതും, അവന്റെ കൂട്ടുകാരുടെ മനസ്സിൽ എങ്കിലും അവൻ മരിക്കാതെ ഇരിക്കട്ടെ എന്ന് കരുതിയും ഞാൻ തുറന്നതാണ് ഇത്.. പക്ഷേ നീ അവനെ സ്നേഹിക്കുന്ന പെണ്‍കുട്ടിയാണ്, നിന്നെ അവൻ വഞ്ചിച്ചു എന്ന് കരുതുകയോ, അല്ലെങ്കിൽ അവനെ ഓർത്തു നീ ജീവിതം പാഴാക്കിയാലോ എന്നൊക്കെ പേടിച്ചാണ് നിന്നോട് മാത്രം ഞാൻ ആ സത്യം പറഞ്ഞത്...
മറുഭാഗത്ത്‌ നിന്നും മറുപടി ഒന്നും വന്നില്ല..
മോളെ നിനക്ക് ഇനിയും വിശ്വാസം ആയില്ലെങ്കിൽ എന്റെ നമ്പർ തരാം വിളിക്ക്, അല്ലെങ്കിൽ അവന്റെ അമ്മയോട് ചോദിക്കൂ...
എന്നോടും ഇത് പറയണ്ടായിരുന്നു, അവനെ ഞാൻ ഒരുപാട് സ്നേഹിക്കുന്നു, അവൻ എന്നെ വഞ്ചിച്ചത് ആയിരുന്നാൽ പോലും അവനോടു എനിക്കൊരു ദേഷ്യവും വരില്ലായിരുന്നു,, ഈ ഭൂമിയിൽ എവിടെയോ അവൻ ജീവനോടെ ഉണ്ടെന്നു ആശ്വസിച്ചു ഞാൻ കഴിഞ്ഞു കൂടുമായിരുന്നു പക്ഷേ ഇപ്പോൾ......
അയാളുടെ കണ്ണുകൾ നിറഞ്ഞൊഴുകി, എന്ത് മറുപടി പറയണം എന്നറിയാതെ കുഴങ്ങി..
എന്നോട് ക്ഷമിക്കൂ മോളെ, പറഞ്ഞതും എല്ലാം ക്ലോസ് ചെയ്തു അയാൾ പൊട്ടിക്കരഞ്ഞു...
ഫേസ് ബുക്ക്‌ പോലുള്ള സോഷ്യൽ മീഡിയകൾ വഴി സൌഹൃദങ്ങളും, ബന്ധങ്ങളുമൊക്കെ ലോകത്തിന്റെ മുക്കിലും മൂലയിലെക്കും വരെ വ്യാപിച്ചു..പലപ്പോഴും, മുഖം പോലും അറിയാത്ത നല്ല സൌഹൃദങ്ങൾ ഒരുപാടു ഉണ്ടാവാറുണ്ട്..വിടപറയാൻ പോലും കഴിയാത്ത അവസാനയാത്ര യിൽ അവർ ഈ ലോകം വിട്ടു പോയാലും അവരുടെ ഫ്രണ്ട് ലിസ്റ്റിൽ ഉള്ള പലരും അത് അറിയാറില്ല.. അവർ ഫോട്ടോ ടാഗുകളും, ഷെയറിങും , കളിയും ചിരിയും പോലും അവിടെ പങ്കു വൈക്കാറുണ്ട്..മരണത്തിനു ശേഷം മനുഷ്യന് എന്ത് സംഭവിക്കുന്നു ഓരോ മതങ്ങൾക്കും അതിൽ ഓരോ കാഴ്ചപ്പാടാണ് എങ്കിലും ആർക്കും അത് നിശ്ചയമല്ല..ആയിരുന്നെകിൽ നന്മകൾക്ക് കിട്ടുന്ന പ്രതിഫലവും, തിന്മകൾക്കു കിട്ടുന്ന ശിക്ഷയും ഓർത്തു മനുഷ്യൻ എന്നേ നന്നായേനെ..ആ കൂട്ടത്തിൽ  ഈ സാങ്കേതിക മികവിന്റെ കാലത്തിലെ പുതിയൊരു  ചോദ്യമായി ഉയരുന്നു മരണത്തിനു ശേഷം തന്റെ ഫേസ് ബുക്ക്‌ അല്ലെങ്കിൽ മറ്റേതെങ്കിലും സോഷ്യൽ മീഡിയ അക്കൌണ്ടിൽ എന്ത് സംഭവിക്കും...ചിലരുടെ ഉള്ളിൽ എങ്കിലും അത് ചോദ്യമായി അവശേഷിക്കും, ചിലരുടെ മനസ്സിൽ എങ്കിലും നമ്മൾ മരിക്കാതെ ജീവിക്കും...
എടീ ഒന്ന് ഓടി വാ..എനിക്കൊരു തമാശ പറയണം...
എന്തിനാ ഇങ്ങിനെ വിളിക്കുന്നത്‌ എന്താണെന്നു വച്ചാൽ പറയു...
പുതിയ തമാശയാണ്, ചന്തയാണെന്ന് കരുതി നിയമസഭയിൽ എത്തിയ വൃദ്ധൻ, എന്തൊക്കെ മീനുണ്ട്, അപ്പോൾ എം.എൽ.എ..കടിച്ചത് വേണോ, പിടിച്ചത് വേണോ, അപ്പോൾ വൃദ്ധൻ എന്നാൽ രെണ്ടിലും ഓരോ കിലോ പോരട്ടെ.. ഹഹഹ എങ്ങിനെ ഉണ്ട്...
എന്റെ ദൈവമേ, എത്രയോ ഇടിയും മിന്നലും നീ ആർക്കും പ്രയോജനപ്പെടാതെ പാഴാക്കി കളയുന്നു..ഒരെണ്ണം, ഒന്നേ ഒന്ന് ഇങ്ങേരുടെ തലയ്ക്കു ഇട്ടു കൂടെ...
ങേ, ആഹ്, നീ ഇത് കണ്ടോ പത്രത്തിൽ , സംതൃപ്തമായ ഒരു ദാമ്പത്യ ജീവിതത്തിനു..ഭാര്യമാരെ പിണക്കാതെ ഇരിക്കേണ്ടത് അത്യാവശ്യമാണ്.. അതിനുള്ള രെണ്ട്‌  മാർഗങ്ങൾ:
1 - കണ്ടില്ല, കേട്ടില്ല, മിണ്ടിയില്ല എന്ന മൂന്നു കുരങ്ങന്മാരെ ഓർത്തു നാലാമത്തെ കുരങ്ങനായി സ്വയം സങ്കല്പ്പിച്ചു എന്ത് പറഞ്ഞാലും ചിരിച്ചു കൊണ്ടിരിക്കുക..
കൊള്ളാം, നിങ്ങൾക്ക് എളുപ്പം ആയിരിക്കും, കുരങ്ങനെ ഓർക്കണ്ടല്ലോ കണ്ണാടിയിൽ നോക്കിയാൽ മതി...
2 - പുട്ടിനു തേങ്ങ ഇടുന്നത് പോലെ ഇടയ്ക്ക് ഇടയ്ക്ക് ഭക്ഷണത്തിന്റെ സ്വാദ് , സൌന്ദര്യം ഇതിനെക്കുറിച്ച് പുകഴ്ത്തുക..ശ്രദ്ധിക്കുക പുട്ട് മാവ് കട്ടി പിടിക്കാതെ കുഴച്ചിട്ട്‌ വേണം ഇടയ്ക്കു തേങ്ങ ഇടാൻ..ഇല്ലെങ്കിൽ തേങ്ങ പാഴായിപോകും.
അത് ശെരി വെറുതെയല്ല അപ്പോൾ രെണ്ട്‌ ദിവസമായിട്ടു നിങ്ങൾ എന്നെ ഇങ്ങിനെ പുകഴ്ത്തി നടക്കുന്നത് അപ്പോൾ അതൊന്നും സത്യമായിരുന്നില്ല അല്ലെ, എന്നെ സോപ്പിട്ടതായിരുന്നു അല്ലെ, ഇനി അങ്ങോട്ട്‌ വാ സോപ്പിടാൻ..
എടീ പോവല്ലേ..ശോ, പറയണ്ടായിരുന്നു,  വേലിയിൽ കിടന്നതിനെ എടുത്തു ആവശ്യമില്ലാത്ത സ്ഥലത്ത് വച്ചല്ലോ...ഇതൊക്കെ എഴുതി ഉണ്ടാക്കുന്നവന്മാര് ഉണ്ടായ പിണക്കം തീർക്കാൻ എന്താ വഴി എന്ന് പറയാതെ പോയല്ലോ...കൂട്ടുകാരനോട് വിളിച്ചു ചോദിക്കാം...
ഹലോ, അളിയാ ഇവിടെ ഒരു പ്രശ്നം സോൾവ്‌ ചെയ്യാൻ എന്താ വഴി...
ഉം, കടൽ തീരത്ത് പോയി നിക്ക്..തിര ഇങ്ങിനെ നിർത്താതെ അടിക്കും, പക്ഷേ പാറക്കല്ല് അനങ്ങാതെ നിക്കും..അവസാനം ഒരിച്ചിരി ദയവു തോന്നി രെണ്ട്‌ ദിവസത്തേക്ക് തിര അടിക്കില്ല പിന്നേം വരും...
കളിയാക്കിയതല്ല അളിയാ, തിര നിന്റെ പെണ്ണും പിള്ളേടെ നാക്കും, പാറക്കല്ല് നിന്റെ മനസും എന്ന് സങ്കല്പ്പിച്ചോ, അപ്പോൾ ഒരു സമാധാനം കിട്ടും..ഇവിടത്തെ കാറ്റിന്റെ ഗതി അനുസരിച്ച് ഇപ്പോൾ തിരമാല വരുന്നുണ്ട് അളിയൻ വച്ചോ...
സുഹൃത്ത്‌ കാണാൻ വന്നു എന്നറിഞ്ഞപ്പോൾ അയാൾ അവനെ സ്വീകരണ മുറിയിൽ ആനയിച്ചിരുത്തി. അവൻ ഇരുന്നു കൊണ്ട് തന്നെ വീട് ആകമാനം ഒന്ന് നോക്കി..
കൊള്ളാടാ, നല്ല പെയിന്റിംഗ്, നിനക്ക് പിന്നെ പെയിന്റ് അടിച്ചാലും വർഷങ്ങളോളം ഒരു കേടും ഇല്ലാതെ കിടക്കും ചുമരു വൃത്തികേടാക്കാൻ കൊച്ചു കുട്ടികൾ ഒന്നുമില്ലല്ലോ...
ഒരു മിന്നൽ മനസിലൂടെ കടന്നു പോയതായി അയാൾക്ക് തോന്നി. അവൻ പറയുന്നത് ശെരിയാണ് എങ്കിലും കുട്ടികൾ ഇല്ല എന്ന ദുഖത്തെ മറന്നു ജീവിക്കുന്ന അയാൾക്ക് ആ ഓർമ്മപ്പെടുത്തൽ വല്ലാത്തൊരു വേദന നിറച്ചു...
ഹോ, അളിയാ എന്റെ വീട്ടിൽ ഒരുത്തൻ ഉണ്ട്, അവൻ ജനിച്ചതിനു ശേഷം ഒരു അഞ്ചു പ്രാവശ്യമെങ്കിലും ഞാൻ വീടിനു പെയിന്റ് അടിക്കേണ്ടി വന്നിട്ടുണ്ട്...
അയാൾ സുഹൃത്തിനെ നോക്കി മെല്ലെ ചിരിച്ചു..
അത് പറഞ്ഞപ്പോഴാ ഓർത്തത് എന്തായി നിങ്ങളുടെ കാര്യം..
ഉം, ചികിത്സയും പ്രാർത്ഥനകളും എല്ലാം മുറയ്ക്ക് നടക്കുന്നുണ്ട്...
അക്കാര്യത്തിൽ ഞാനോക്കെ ഉണ്ടല്ലോ അളിയാ ചുമ്മാ അടുത്ത് കൂടെ പോയാൽ മതി..ഹഹഹ, കല്യാണം കഴിഞ്ഞു ഒരു വർഷത്തിനുള്ളിൽ സംഭം ക്ലീൻ, അവളു പെറ്റു...
അവൻ യാത്ര പറഞ്ഞു ഇറങ്ങുന്നതുവരെ അയാൾക്ക്  തീയിൽ ചവിട്ടി നില്ക്കുന്നത് പോലെ തോന്നി..അവനെ യാത്ര അയച്ചതും അയാൾ മുറിയിലേക്ക് ഓടി ചെന്നു..അയാൾ പ്രതീക്ഷിച്ചത് പോലെ തന്നെ അവൾ കണ്ണ് തുടച്ചു ഒന്നും അറിയാത്ത മട്ടിൽ..
നീ വിഷമിക്കണ്ട, അവൻ അങ്ങിനെയാ നാക്കിനു എല്ലില്ലാതെ എന്തെങ്കിലും പറയും നീ അത് കാര്യമാക്കണ്ട..
ആ വാക്കുകൾ അവളുടെ ഉള്ളു തണുപ്പിക്കില്ല എന്നയാൾക്ക് അറിയാം,അയാളുടെയും ഉള്ളിൽ ആ നോവ്‌ വല്ലാതെ പടർന്നിരുന്നു..ചിലർ അങ്ങിനെയാണ് ചില നിർഭാഗ്യങ്ങളെ മനസ്സിൽ വേലി കെട്ടി മാറ്റി നിർത്തിയാലും ആ വേലി പൊളിച്ചു അവയെ കണ്‍മുന്നിൽ ഇട്ടു തന്നിട്ട് പോകും..പിന്നെയും മണിക്കൂറുകളോ , ദിവസങ്ങളോ വേണ്ടി വരും വീണ്ടും ഒരു വേലി കെട്ടി അവയെ പുറത്തു കളയാൻ...
മാസങ്ങൾ പിന്നേയും കടന്നു പോയി, പതിവ് പരിശോധനകൾ കഴിഞ്ഞു ഡോക്ടർ പറഞ്ഞത് കേട്ട് അവർ സന്തോഷത്തിൽ മതിമറന്നു. അവർക്കും ഒരു കുട്ടി ജനിക്കാൻ പോകുന്നു. ആ സന്തോഷത്തിൽ പരസ്പരം കളിച്ചും ചിരിച്ചും ആശുപത്രി വരാന്തയിലൂടെ നടന്നു വരുമ്പോളാണ് അയാൾ ആ കൂട്ടുകാരനെ വീണ്ടും കണ്ടത്, അവൻ വളരെ മാറിയിരിക്കുന്നു ആകെ വിഷാദത്തിൽ..
അയാളുടെ ചോദ്യം കേട്ടപ്പോൾ മാത്രമാണ് കൂട്ടുകാരൻ അയാളെ ശ്രദ്ധിച്ചത്..
മോനു ഒരു അപകടം പറ്റി, അല്പം ക്രിട്ടിക്കലാണ്, ഒക്കെ ദൈവത്തിന്റെ കയ്യിലാ,
പറയുമ്പോഴേക്കും അവൻ കരച്ചിലിന്റെ വക്കത്തു എത്തിയിരുന്നു..
മുൻപ് തന്നെ നോവിച്ചതിനു കിട്ടിയ ശിക്ഷയാണ് എന്ന് മനസ്സിൽ കരുതാൻ തോന്നിയെങ്കിലും അയാളുടെ ഉൾ മനസു അത് തടഞ്ഞു അരുത് അങ്ങിനെ കരുതരുത്...ജീവിതത്തിൽ കിട്ടുന്ന സന്തോഷങ്ങളും, ഭാഗ്യങ്ങളും എന്റേതെന്നു അഹങ്കരിക്കാൻ മാത്രം ഒന്നുമില്ല, അത് ദൈവം ഇട്ടു തരുന്ന ഭിക്ഷയാണ്‌, അതോ, അതിനു ഇരട്ടിയോ ആയിട്ട് തിരിച്ചു എടുക്കാനും ദൈവത്തിനാവും..കൂട്ടുകാരന്റെ കുഞ്ഞിനെ രക്ഷിക്കണേ എന്ന് ഉള്ളിൽ പ്രാർഥിച്ചു  ,
നീ വിഷമിക്കാതെ, കുഞ്ഞിനു ഒന്നും സംഭവിക്കില്ല
അത് പറഞ്ഞു അവനെ തോളത്തേക്ക് ചേർത്ത് പിടിക്കുമ്പോൾ അയാളുടെ കണ്ണുകളും നിറഞ്ഞിരുന്നു....
Posted by Sajeed Noohkhan at 08:34 No comments:
Saturday, 21 March 2015
മദ്യത്തിന്റെ ലഹരിയിൽ തെന്നി കിടക്കുന്ന കുഞ്ഞു പാവാട അയാളിലെ മൃഗത്തെ ഉണർത്തി, ഒരു വന്യ മൃഗത്തിന്റെ മുരൾച്ചയോടെ അയാൾ ആ കുഞ്ഞു ശരീരം ലക്ഷ്യമാക്കി പാഞ്ഞു..പിന്നിൽ നിന്നും ഒരു സ്ത്രീ ശബ്ദം അയാൾ കേട്ടു...
വേണ്ട അവളെ വിട്ടേക്ക്, എന്നെ എടുത്തു കൊള്ളൂ...
തിരിഞ്ഞു നോക്കിയ അയാൾ കണ്ടത് നഗ്നയായ ഒരു സ്ത്രീ...
അല്ലാ, നിങ്ങൾ എന്നെ ഭോഗിച്ചു കൊള്ളൂ, ആ കുഞ്ഞിനെ ഒന്നും ചെയ്യരുത്...
അയാൾ അവളുടെ നേർക്കു തിരിഞ്ഞു..പിന്നെ ഒരു ആവേശത്തോടെ അവളെ കോരിയെടുത്തു...എന്തൊക്കെയോ കാട്ടി കൂട്ടുന്നതിനു ഇടയ്ക്ക് അയാളുടെ ശരീരത്തിലേക്ക് മുനയുള്ള എന്തോ ഒന്ന് ആഴ്ന്നു ഇറങ്ങുന്നത് അയാളറിഞ്ഞു..അതിൽ നിന്നും പടർന്ന നനവിന് ചുവപ്പ് നിറം..ഒരു ഞെട്ടലോടെ അയാൾ അവളുടെ മേലെ നിന്നും വശത്തേക്ക് ചരിഞ്ഞു വീണു...
ആരാണ് നീ..ആ കുട്ടിയെ രക്ഷിക്കാൻ നിന്റെ ശരീരം എന്തിനു തന്നു, എന്തിനാണ് എന്നെ കുത്തിയത്...
ഞാൻ അവളുടെ അമ്മയാണ്, അവൾക്കു പകരം എന്റെ ശരീരം തന്നു, നിങ്ങൾ അവളുടെ അച്ഛനാണ് അത് നിങ്ങൾ ലഹരിയിൽ മറന്നു പോയി..ഇനിയും ഇങ്ങിനെ ആവർത്തിക്കാൻ പാടില്ല അത് കൊണ്ട് നിങ്ങളെ കുത്തിയത്...
അവൾ പറയുന്നത് കൂടുതൽ കേൾക്കാൻ അയാൾക്ക് ആയില്ല കൈ കാലുകൾ തളരുന്നത് പോലെ, കണ്ണുകൾ മെല്ലെ അടഞ്ഞു വന്നു..പിന്നെ അയാൾ ഒന്നും അറിഞ്ഞില്ല...ഈ ലോകത്തെ പോലും...
ഒന്നുമറിയാതെ ഉറങ്ങിയിരുന്ന കുഞ്ഞിനു ഏതോ അനാഥാലയത്തിൽ ഒരു കിടക്ക ഒരുങ്ങുന്നുണ്ടായിരുന്നു...
Posted by Sajeed Noohkhan at 23:15 No comments:
ഒരു കുരുമുളകിന്റെ വലിപ്പമേ ഉണ്ടായിരുന്നുള്ളൂ വർഷങ്ങളായി നെഞ്ചത്ത്‌ കുടിയേറി താമസിച്ചിരുന്ന കുരുവിന്. മണ്ണ് തിന്നേണ്ട ഉടൽ അല്ലെ ഇച്ചിരി സ്ഥലത്ത് അവൻ ഇരിക്കുന്നെങ്കിൽ  ഇരുന്നോട്ടെ എന്ന് കരുതി.. നിയമ സഭയിലെ ബജറ്റ് അവതരണവും മുണ്ട് മടക്കി കുത്തിയുള്ള കുലുക്കിത്തക്ക നൃത്തവും  കണ്ടതിനു ശേഷമാണെന്ന് തോന്നുന്നു കുരുവിന് വല്ലാത്ത ഒരു മൊട..കുറച്ചു കൂടെ സ്ഥലം കയ്യേറാൻ ഒരു ശ്രമവും. കേന്ദ്ര സര്ക്കാരിന്റെ ഭൂമി കൈവശാവകാശ നിയമം പോലെ ആവുമോ എന്നൊരു ഭയം ഉള്ളിൽ തോന്നി.. പിന്നെ  കുനിഞ്ഞു നിവരുമ്പോൾ പ്രതിപക്ഷത്തെ പോലെ  ഞാൻ ഇവിടെ ഒക്കെ തന്നെ ഉണ്ട് എന്ന് അറിയിക്കുന്ന  വിധത്തിൽ ഒരു വേദനിപ്പിക്കലും, ബുധിമുട്ടിക്കലും .
അറിഞ്ഞ പാടെ ഉപദേശകർ എത്തി. നമ്മുടെ ചാന്നലുകാരെ പോലെയാണ് ചില ആളുകൾ. പിന്നെ എക്സ്ക്ലുസിവ് ചർച്ച, കുരുവിന്റെ ഓരോ വശങ്ങളെ കുറിച്ചും ഓരോ അഭിപ്രായങ്ങൾ, ഉപദേശങ്ങൾ, സത്യം പറയാല്ലോ ചർച്ച കഴിഞ്ഞു ആളുകൾ പോയി കഴിയുമ്പോൾ ഇത് വെറും കുരുവാണോ അതോ ശരീരത്തെ തകർത്തു കളയുന്ന വല്ല അഗ്നിപർവതവും ആണോ എന്നൊരു ഭയം തോന്നി തുടങ്ങി...
ഡോക്ടറെ കാണണം. ഗൾഫിലെ സർക്കാർ ആശുപത്രിയിൽ പോകണ്ട. കാലക്കേടിന് വല്ല ഈജിപ്ഷിയൻ ഡോക്ടർ ആണ് കിട്ടുന്നതെങ്കിൽ ജീവിതം കോഞ്ഞാട്ട ആയിപ്പോകും..ഒരുത്തൻ മൂത്രത്തിൽ കല്ലെന്നു പറഞ്ഞു പൊട്ടിക്കാൻ പോയതാ..എന്തൊക്കെ പൊട്ടിച്ചോ ആവോ ഇപ്പോൾ മൂത്രം മാത്രമേ ഉള്ളൂ ബാക്കി ഒന്നും പ്രവർത്തിക്കുന്നില്ല എന്ന് കേട്ടു. ഇനി കുരുവും കൊണ്ട് ചെന്നാൽ കുരുവും ഹൃദയവും കൂടെ പൊട്ടിച്ചാലോ എന്നൊരു പേടി..കീറി മുറിക്കൽ ഒന്നും ഇല്ലെങ്കിലും പ്രൈവറ്റ് ആശുപത്രിയിൽ ഏതെങ്കിലും മലയാളി ഡോക്ടറെ കാണാമെന്നു കരുതി..
അങ്ങിനെ  ഡോക്ടറെ കാണാൻ എത്തി..ബി.പി നോക്കണം..ആദ്യം ഒന്ന് നോക്കി ബി.പി ഇല്ല . മുഖം കണ്ടിട്ടാണോ അതോ ഇവന് എങ്ങിനേലും ബി.പി.ഉണ്ടാക്കണം കരുതിയിട്ടാണോ  വേറെ ഒരു മെഷിനിൽ കൊണ്ടിരുത്തി നോക്കി..ദെ കിടക്കുന്നു ബി.പി എല്ലാം കൂടെ അതിൽ.ശെടാ ഇതെന്തു മറിമായം..മാണി സാറ് വന്നത് പോലെ പിൻ വാതിലിൽ കൂടി വന്നതാണോ ഈ ബി.പി അത്രയും...പൂജാരി നേഴ്സ്മാർ  അവസാനം  ഡോക്ടർ ദൈവത്തിനു  മുന്നിൽ കൊണ്ടിരുത്തി. വാ തുറന്നേ, എന്നായി ലഡ്ഡു തിന്നാൻ തുറന്നത് പോലെ തുറന്നു കാണിച്ചു,  നാക്ക് നീട്ടിയെ, പനി ഉണ്ടോ..കുറെ ചോദ്യങ്ങൾ അതൊന്നും അല്ല ഡോക്ടർ നെഞ്ചിലൊരു കുരു, എന്നാൽ ആദ്യമേ പറഞ്ഞു കൂടെ എന്ന മട്ടിൽ അയാൾ നോക്കി, ഇരുന്ന പാടെ വാ തുറന്നു നാക്കും നീട്ടി ഇരുത്തിയാൽ എങ്ങിനെ പറയും എന്ന ഭാവത്തിൽ ഞാനും അയാളെ നോക്കി...
അവസാനം ഒരു ഷക്കീല പടത്തിന്റെ പോസ്റ്റർ പോലെ ഷർട്ട്‌ ബട്ടണ്‍ ഊരി  മുന്നിൽ ഇരുന്നു കൊടുത്തു ടിക്കറ്റ്‌ ഇല്ലാതെ ഡോക്ടർ അത് കണ്ടു ഓ, ഇതാണോ പേടിക്കണ്ട ഞാൻ ഗുളികയും, ഓയിൽമെന്റും  തരാം..കുരു പൊട്ടും..അങ്ങിനെ തിരികെ വന്നതും മരുന്നും പുരട്ടി  ഇരിക്കുമ്പോൾ പിന്നെയും ചാനൽ ചർച്ച, സംഭവ സ്ഥലത്തു നിന്നും ചിലർ ഫോണ്‍ ചെയ്തു ലൈവ് ആയിട്ടു മറ്റു ചിലരോട് അഭിപ്രായം ചോദിക്കുകയും ചെയ്തു... അങ്ങിനെ ഗുളികയും മരുന്നുമായി  ഓരോ ദിവസവും കടത്തി വിട്ടു..കുരുവിന് ഒരു കുലുക്കവും ഇല്ല..മാണി സാറിന്റെ ശിഷ്യൻ എങ്ങാനും ആണോ എന്തോ..എന്ത് വന്നാലും കുലുങ്ങില്ല എന്ന ഭാവം.രാവിലെ എഴുന്നേറ്റു ആദ്യം കുരുവിനെ ഒന്ന് നോക്കും...  അവസാനം ഒരു ദിവസം അത് സംഭവിച്ചു കുരു പൊട്ടി..ചാനലുകാർ ഓടി വന്നു  ചർച്ചയായി , ഉപദേശങ്ങൾ, നാട്ടിൽ പോകാൻ ടിക്കറ്റ്‌ പോലും എടുത്ത് തരാൻ ആളുകൾ റെഡി ഫ്രീ ആയിട്ടല്ല വന്നാൽ കൊടുക്കണം..
പക്ഷേ വിഷമം തോന്നിയത് ഇതിനൊന്നും അല്ല, ചിലർ ചോദിച്ചു നിന്റെ കുരു പൊട്ടിയോ..ഇപ്പോൾ ഈ കുരു പൊട്ടി എന്ന വാക്കിനു മറ്റു പല അർത്ഥങ്ങൾ ആണല്ലോ..അത് മാത്രമേ ഉള്ളൂ വിഷമം ആരെങ്കിലും നിൽക്കുമ്പോൾ വന്നു നിന്റെ കുരു പൊട്ടിയോ എന്ന് ചോദിക്കുമ്പോൾ യഥാർത്ഥ കുരുവാണ് എന്നറിയാത്തവൻ ഒരു വല്ലാത്ത നോട്ടം നോക്കും... എന്തായാലും ഒരു കുരുവിൽ നിന്നും ഒരുപാട് വലിയ പാഠം പഠിച്ചു...
ദയവു ചെയ്തു പ്രവാസികൾക്ക് ആർക്കെങ്കിലും എന്തെങ്കിലും അസുഖം വന്നാൽ ആരോടും പറയാതെ പോയി ഡോക്ടറെ കാണുക, ആരേം അറിയിച്ചു ചാനൽ ചർച്ച ആക്കരുത് പിന്നെ അവരുടെ അനുഭവങ്ങളും, അഭിപ്രായങ്ങളും കേട്ട് നിങ്ങൾക്ക് വട്ടാവും...തീർച്ച ..... ഇത് പ്രവാസികൾക്ക് മാത്രമല്ല എല്ലാവർക്കും വേണ്ടി....
Posted by Sajeed Noohkhan at 23:13 No comments:
Wednesday, 18 March 2015
ഉൽക്ക പതിവു പോലെ രെണ്ട്‌ പെഗ് അടിക്കാതെ തന്നെ   ഒരു പണിയും ഇല്ലാതെ ചുറ്റി കറങ്ങുകയായിരുന്നു.. അത് വഴി വന്ന   രെണ്ട്‌ കുഞ്ഞു ഗ്രഹങ്ങളോട്  മൊട കാണിച്ചതും  അവർ ഉൽക്കയുടെ കൂമ്പിനു ഇട്ടു ഇടിച്ചു പിന്നെയും ഒരഞ്ചാറു തുണ്ടായി  പൊട്ടി നിൽക്കുന്ന സമയത്താണ് ആരോ ഉൽക്കയെ അന്വേഷിച്ചു വന്നത്...
കറക്കം വിട്ടു മാറിയിട്ടില്ലാത്ത ഉൽക്ക ഇതാരാണ് തന്നെ അന്വേഷിച്ചു വരാൻ മാത്രം ഉള്ളതെന്ന് ചിന്തിച്ചു...തട്ടിയും, മുട്ടിയും, പൊട്ടിയും കേരളത്തിലെ ചില രാഷ്ട്രീയ പ്രസ്ഥാനങ്ങളെ പോലെ നടക്കുന്ന  തന്റെ കയ്യിൽ കുറെ തുളകളും, മുഴകളും മാത്രമേ ബാക്കിയുള്ളൂ ഇത് തേടി ആരാണ് വന്നത്.. ചിന്തിച്ചു നിൽക്കുമ്പോൾ തന്നെ അയാൾ മുന്നിൽ എത്തി...
ആരാണ്, എന്ത് വേണം ?
ഞാനൊരു ദൈവദൂതനാണ്‌, ദൈവം ഒരു ക്വട്ടേഷൻ ഉൽക്കയെ എല്പ്പിക്കാൻ പറഞ്ഞു ...
കേരളത്തിൽ ഒന്ന് വീഴണം, രാഷ്ട്രീയക്കാര് കൂടുന്ന സ്ഥലത്ത്..
പക്ഷേ, ഇത് ദൈവത്തിനു ചെയ്യാവുന്നതല്ലേ ഉള്ളൂ, ഞാൻ വെറുമൊരു ഉൽക്കയല്ലെ...
ശെരിയാണ്‌, പക്ഷേ ദൈവം ആദ്യം ഒന്ന് രെണ്ട്‌ പേരെ അയച്ചു, അവരെ കൈക്കൂലി കൊടുത്തു അവിടുള്ളവർ  ഒതുക്കി, വരുമ്പോൾ നോട്ട് എണ്ണുന്ന മെഷിനും വാങ്ങിച്ചാണ് അവര് വന്നത്.. ഇപ്പൊ അതിലിട്ട് നോട്ടു എണ്ണുന്ന ശബ്ദം കേട്ട് ദൈവത്തിനു തലവേദന, പോരാത്തതിന് ദൈവത്തിനും ഒരു പങ്കു കൊടുത്തയച്ചു, ഒരു മെഷിനും...അങ്ങിനെ ദൈവം കോപത്തിൽ നില്ക്കുകയാണ്....
ഓക്കേ, അങ്ങിനെയെങ്കിൽ ക്വട്ടേഷൻ ഞാൻ ഏറ്റെടുത്തിരിക്കുന്നു.....
കുറച്ചു തീഗോളങ്ങൾ നിറച്ചു, വെളിച്ചവും,  എടുത്തു ഉൽക്ക കേരളത്തിലേക്ക് പാഞ്ഞു, തലങ്ങും വിലങ്ങും പാഞ്ഞു ആക്രമിച്ച ഉൽക്ക ഒരിക്കൽ പോലും ലക്ഷ്യത്തിൽ വീഴാതെ അന്ത്യ ശ്വാസം വലിക്കാൻ കിടന്നു., ദൈവ ദൂതൻ മരിക്കാൻ കിടക്കുന്ന ഉൽക്ക യുടെ മുന്നിൽ വന്നു.....
എന്തൊക്കെ ആയിരുന്നു ബഹളം , തീഗോളങ്ങൾ, വെളിച്ചം, മലപ്പുറം കത്തി, ഒലക്കേടെ മൂട് ഒന്നെങ്കിലും പറഞ്ഞ സ്ഥലത്ത് ഇടാൻ നിനക്ക് ആയോ, ഉൽക്ക യാണത്രെ ഉൽക്ക , പവനായി ശവമായി...
ദയവായി ശവത്തിൽ കുത്തരുത്, ഇവിടെ വന്നപ്പോഴാണ് ഒരു കാര്യം മനസിലായത്..
എന്റെ തീഗോളങ്ങളെക്കാൾ ശക്തിയുണ്ട് ഇവിടത്തെ ജനങ്ങളുടെ വയറ്റിലെ യും, മനസിലെയും തീയ്ക്കു.. അതിനു മുന്നിൽ എന്റെ തീ ഒന്നുമല്ലാതായി, സോളാർ വെളിച്ചത്തിൽ എന്റെ വെളിച്ചവും നിഷ്പ്രഭമായി , എല്ലാം കൂടെ കണ്ട്രോൾ പോയി...
അവിടെ എന്താ ഒരു ബഹളം കേൾക്കുന്നത്..
ഓ, അത് ഇന്ന് ഹർത്താലാണ്, അതിന്റെ പേരിൽ നടക്കുന്ന പ്രകടനവും...
എന്തിനു, എന്താ അവര് പറയുന്നത്...
ഉൽക്ക വീണതിനു ഹർത്താൽ, പിന്നെ പറയുന്നത് ദൈവം രാജി വയ്ക്കുക...
Posted by Sajeed Noohkhan at 08:12 No comments:
മൂട്ട ഗൾഫിൽ നിന്നും നാട്ടിലെത്തി..പുറത്തേക്കു ഇറങ്ങിയപ്പോൾ നില്ക്കുന്നു കൊതുക്...
മൂട്ട ചേട്ടാ എപ്പോൾ എത്തി സുഖം തന്നെ...
ഓ, സുഖം തന്നെടെ, നീ ഇപ്പോഴും ഇവിടെയൊക്കെ ഉണ്ടോ..എന്തോന്ന് നിന്റെ മേലപ്പടി ഒരു നാറ്റം...
എന്ത് പറയാൻ മൂട്ട ചേട്ടാ, സർക്കാരു ചിലവിൽ നമ്മളെ കുളിപ്പിക്കുന്നതാണ്.. കൂലിയും കൈക്കൂലിയും ഒക്കെ കഴിഞ്ഞു മരുന്നെന്ന് പറഞ്ഞു അവര് ശരീരത്ത് അടിച്ചു തെളിച്ചിട്ടു പോകും..എന്തായാലും ഇപ്പോ കുളിപ്പീര് അവര് നടത്തി തരും..ഗൾഫിൽ എന്താണ് വിശേഷങ്ങൾ...
അവിടെ സുഖമല്ലേ, നൈറ്റ്‌ ഡ്യൂട്ടി ആണ് കൂടുതൽ ചിലപ്പോൾ വല്ല കുഴി മടിയന്മാരും വന്നു പെട്ടാൽ പിന്നെ ഡേ ഡ്യൂട്ടി കൂടെ വേണ്ടി വരും...
പിന്നല്ല, ഇവിടെ നിന്ന് അങ്ങോട്ട്‌ വന്നു സ്വർണം  കോരി എടുക്കാൻ വരും, വന്നിട്ട് ചുമ്മാ കിടന്നു ഉറങ്ങും..പിന്നെ നമുക്ക് നമ്മുടെ ഡ്യൂട്ടി ചെയ്യണ്ടെ..
ഭയങ്കര റിസ്ക്‌ അല്ലെ അണ്ണാ, അണ്ണന്റെ പണി..
സംഗതി റിസ്ക്‌ തന്നെ, പക്ഷെ ആക്രാന്തം കാണിക്കരുത് അതിനൊക്കെ ഒരു നേക്കുണ്ട്, നല്ല പണി എടുത്തു തളർന്നു കിടക്കുന്നവന്മാരെന്നു ഇച്ചിരി എടുക്കാം, അതല്ലെങ്കിൽ ചീട്ടു കളിച്ചു ലയിച്ചു ഇരിക്കുന്നവരു, അല്ലെങ്കിൽ ഷക്കീല പടം കാണുന്നവന്മാര് ഇവരെന്നൊക്കെ എടുത്താൽ  വലിയ കുഴപ്പം ഇല്ലാതെ അങ്ങ് പോകും..
ങേ, അവിടേം ഷക്കീല പടമോ?
അതൊക്കെ ഉണ്ട്, മരുഭൂമിയിൽ മഴ പെയ്യാത്തത് എന്താണ് പകുതി പേര് സ്വയം പെയ്തു തീരുവല്ലേ അതിനു കുറച്ചു കാർമേഘം വേണ്ടേ...
അണ്ണാ, അണ്ണൻ അറബി ചോര കുടിച്ചിട്ടുണ്ടോ എങ്ങിനെയാ അതിന്റെ ടേസ്റ്റ്...
കുടിച്ചിട്ടുണ്ടോ എന്നോ,, ഇഷ്ടം പോലെ, പക്ഷേ കാണുന്ന പോലല്ല വലിയ ടേസ്റ്റ് ഒന്നുമില്ല, ഭയങ്കര പെട്രോൾ സ്മെൽ ആണ്, പിന്നെ സ്പ്രേയുടെ ഒരു രൂക്ഷ ഗന്ധവും..
അണ്ണാ എനിക്കും കൂടെ ഒരു വിസ തരുമോ അണ്ണാ...
ഡേയ് നിനക്ക് ഇവിടെ എന്തിന്റെ കുറവ്, വർഷത്തിൽ അഞ്ചു ടെങ്കു, പിന്നെ പന്നി, തക്കാളി, ചിക്കൻ ഗുനിയ അങ്ങിനെ വേറെ കുറെ, വർഷാ വർഷം അതിന് ജനങ്ങളുടെ സർക്കാര് മാറ്റി വയ്ക്കുന്ന പണം, ഖജനാവിൽ പോലും പോയി രതി നടത്തി മുട്ട ഇടാം, മുക്കിനു മുക്കിനു ഗട്ടർ, വെള്ളം, കുഴി, കിണറു, കുളം , മാലിന്യം ഇതൊക്കെ ഇല്ലേ ധാരാളം, ഗൾഫിൽ വന്നിട്ട് എന്ത് ചെയ്യാനാണ്...
എന്നാലും ഇവിടെ ഇപ്പോൾ കൊതു കടിക്കൊന്നും വലിയ  വിലയും ഇല്ലണ്ണാ, കാരണം ഇപ്പോൾ വലിയ വലിയ ആളുകളാ അങ്ങോട്ടും ഇങ്ങോട്ടും കടിക്കുന്നത്...
ഡേയ് കൊതുകിന്റെ വിസ അവിടെ ഇപ്പൊ ഇഷ്യൂ ചെയ്യുന്നില്ല, പിന്നെ ഇവിടത്തെ പോലെ ഉള്ള മരുന്നടി ഒന്നുമല്ല ഒരു ഒന്നൊന്നര അടിയാണ്, രേണ്ടാമത് ഫാമിലി വിസ കിട്ടി നീ അവിടെ എത്തിയാലും അക്കോമടെഷൻ വലിയ പാടാണ്, വല്ല പെട്രോൾ കിണറ്റിലും പോയി താമസിക്കാൻ പറ്റുമോ.
അണ്ണാ ഒന്ന് നോക്ക് അണ്ണാ, ഞാൻ നന്നായിട്ട് പാട്ടൊക്കെ പാടും..
പാട്ടൊക്കെ അവിടെ ഹറാമാണ്,  ഒരു കാര്യം ചെയ്യാം തല്ക്കാലം നീ കൃമികടിയുടെ വിസയിൽ വാ..
ങേ, കൃമി കടിയോ, എന്താണ് പണി...
അത്, അവിടെ ഈ ഒരുമിച്ചു ഉണ്ടും ഉറങ്ങിയും കിടക്കുന്ന നാനാ ജാതി പ്രവാസികൾക്ക് ഇടയിൽ വർഗീയത കുത്തി വയ്ക്കാൻ വരുന്ന ചിലവന്മാരുണ്ട്..അവരുടെ ഇടയിൽ നീ അങ്ങ് പിടിച്ചു നിന്നാൽ മതി...
ഏറ്റു, ഇതിനെയാണ് കൊതുകിനുമില്ലേ കൃമി കടി എന്ന് പറയുന്നത്...
Posted by Sajeed Noohkhan at 08:11 No comments:
Thursday, 12 March 2015
എടാ, നീ ഗൾഫിൽ നിന്ന് വന്നിട്ട് ഒരു ആഴ്ച ആയില്ലേ എന്നിട്ടും എന്നെ ഒന്ന് കാണാൻ വന്നില്ലല്ലോ, എനിക്ക് കല്യാണ ആലോചനകൾ വരുന്നു നീ ഇങ്ങിനെ ആയാൽ ഞാൻ എന്ത് ചെയ്യും...
എടീ, ഞാൻ ഒരു ആഴ്ച ആയിട്ട് നിന്റെ വീടിനു ചുറ്റി പറ്റി നടക്കുകയാണ്, നിന്റെ തന്ത സമ്മതിക്കണ്ടേ, അങ്ങേരെ കാശ്മീരിൽ കൊണ്ട് വിട്ടിരുന്നേൽ നുഴഞ്ഞു കയറ്റങ്ങൾ ഒന്നും ഉണ്ടാവില്ല.. പിന്നെ  വീടിനു മുന്നിലൊരു  ബോർഡ്‌, ഗൾഫ്‌കാർ വിവാഹ ആലോചനയുമായി വരരുത്, താല്പര്യമില്ല.. .ഇത് എന്നെ മാത്രം ഉദ്ധെശിച്ചു ഇട്ടതാവും..നിന്റെ അപ്പനും ഗൾഫിൽ ആയിരുന്നല്ലോ എന്നിട്ട് ഇപ്പൊ എന്താ ഗൾഫ്‌ കേൾക്കുമ്പോൾ ഒരു പുച്ഛം..
എടാ, ഞാൻ ഒരൊറ്റ മോളല്ലേ, അപ്പോൾ എന്നെ കെട്ടി നീ അങ്ങ് പോകും ഞാൻ ഇവിടെ ഒറ്റയ്ക്ക് ആവില്ലേ ആ വിഷമം ആളിന് നല്ലപോലെ അറിയാം അല്ലാതെ പുച്ഛം അല്ല..
നീ ഒറ്റ മോളായത് നിന്റെ അച്ഛന്റെ കുറ്റമല്ല, അത് നിന്റെ കുറ്റമാ, പണ്ട് നിന്റെ അമ്മ പറയുന്ന കേട്ടിട്ടുണ്ട് അച്ഛൻ ലീവിന്  വന്നു കഴിഞ്ഞാൽ പെണ്ണ് ഒരു നിമിഷം പോലും അച്ഛന്റെ തോളത്തു നിന്ന് ഇറങ്ങില്ലാന്നു, നീ തോളത്തു നിന്ന് ഇറങ്ങാത്തതു കൊണ്ട് അവർക്കൊട്ടു അവസരം കിട്ടിക്കാണില്ല ..പിന്നെ നീ വളർന്നു തോളത്തു നിന്ന് ഇറങ്ങിയ പ്രായം ആയപ്പോഴേക്കും അങ്ങേർക്കു ആരുടേം തോളത്തു കേറാൻ ഉള്ള ശേഷി ഇല്ലാതെ പോയി...
നീ എന്റെന്നു വല്ലതും കേൾക്കും..എനിക്ക് ഒരുപാട് ആലോചനകൾ വരുന്നുണ്ട്..
ഉം, ഞാനും ഒരു ആലോചനയിലാ, നമുക്ക് അങ്ങ് ഒളിച്ചോടിയാലോ?
ങേ, അതിനൊക്കെ ഉള്ള ധൈര്യം നിനക്കുണ്ടോ..വിളിച്ചാൽ ഞാൻ വരും..
എന്നാൽ ഇന്ന് രാത്രി നമുക്ക് സ്ഥലം വിടാം, ആഹ്, പിന്നെ വരുമ്പോൾ ചിലവിനു വല്ല ഗോൾഡ്‌, പണം വല്ലതും ഉണ്ടെങ്കിൽ എടുക്കണേ..ഈ പ്രവാസികള് ലീവ് തള്ളി നീക്കാൻ പെടുന്ന പാട് നിനക്ക് അറിയാമല്ലോ.. നീ വിഷമിക്കണ്ട പോയാൽ  എങ്ങിനേലും അടുത്ത വരവിനു മുൻപ് ഞാൻ ആ കടം തീർക്കും....
ഹോ, ഇങ്ങിനെ ഒരുത്തൻ, ശെരി സമ്മതിച്ചു, എത്ര മണിക്ക് ഞാൻ ഇറങ്ങണം, നീ വണ്ടി വല്ലതും അറേഞ്ച് ചെയ്യുമോ, ഞാൻ എവിടെ വരണം..
നീ ബസ്‌ സ്റ്റാൻഡിൽ വന്നാൽ മതി.. ഞാൻ അവിടെ ഉണ്ടാവും...
ങേ ബസിലോ, ബസിൽ ആണോ ഒളിച്ചോടുന്നത്...
എന്താ, ബസിൽ ആരും ഒളിച്ചോടില്ലേ, പ്രവാസിയുടെ ആദ്യ ദിവസം കാറിൽ, ആദ്യ ആഴ്ച ഓട്ടോയിൽ, പിന്നെ കുറച്ചു നാള് ബൈക്കിൽ, പിന്നെ ബസിൽ പിന്നെ മടങ്ങി വരാൻ ടൈം ആവുമ്പോൾ ലിഫ്റ്റ്‌ ചോദിച്ചും പോകും...ഞാൻ ഇപ്പോൾ ബസിൽ പോകുന്ന ലെവലിൽ എത്തി...
ഹോ, എന്ത് പറഞ്ഞാലും ഒരു പ്രവാസി, ഇതെന്തൊരു കഷ്ടമാ ബസിൽ എങ്കിൽ ബസിൽ...
ഉം, പട്ടാളക്കാരനെ കെട്ടാൻ പോകുന്ന പെണ്ണും, പ്രവാസിയെ കെട്ടാൻ പോകുന്ന പെണ്ണും ആദ്യമേ തന്നെ ഇതൊക്കെ അറിഞ്ഞു വൈക്കണം, പട്ടാളക്കാര് അതിർത്തിയിൽ കിടന്നു വെടി വച്ച് ജീവിതം പാഴാക്കും, ഞങ്ങൾ അങ്ങ് വിദേശത്ത് ....
മതി നീ പറയാൻ വന്നത് മനസിലായി വൃത്തികെട്ടവൻ...
സത്യത്തിന്റെ മുഖം എപ്പോഴും വൃത്തികേടാ, അപ്പൊ ശെരി നമുക്ക് അവിടെ വച്ച് കാണാം രാത്രിൽ ഒരു 9 മണിക്ക് നീ അങ്ങ് മുങ്ങി വന്നേക്കു, നിന്റെ അപ്പൻ പതിവ് ക്വാട്ട അടിക്കാൻ ബാറിൽ പോകുന്ന സമയം, നിന്റെ അമ്മ സീരിയൽ കണ്ടു കണ്ണ് നിറഞ്ഞിരിക്കുന്ന നേരം, അതാണ്‌ ബെസ്റ്റ് ടൈം...
മോളെ നീ ഒളിച്ചോടി, ചീത്തപ്പേര് ഒന്നും കേൾപ്പിക്കണ്ട , നിങ്ങളുടെ കല്യാണം ഞാൻ നടത്തി തരാം..അവൻ എന്നോട് എല്ലാം പറഞ്ഞു..
ങേ, സത്യമാണോ അച്ഛാ, ഞാൻ അവനെ ഒന്ന് വിളിച്ചു നോക്കട്ടെ...
എടാ, നീ എന്ത് പണിയാ കാണിച്ചത്...
ഇതും ഒരു പ്രവാസി ട്രിക്ക് ആണെടി, മാസങ്ങൾക്ക് മുന്നേ നാട്ടിൽ പോകാൻ ടിക്കറ്റ്‌ എടുത്താലും, എല്ലാം ഓക്കെ ആണെങ്കിലും  ഇടയ്ക്കു ഒന്ന് കൂടെ വിളിച്ചു ഉറപ്പു വരുത്താറുണ്ട്.. അങ്ങിനെ ഒന്ന് ഉറപ്പു വരുത്തിയതാ...
Posted by Sajeed Noohkhan at 00:21 No comments:
Sunday, 8 March 2015
മരണത്തിന്റെ കാലൊച്ചകൾ അയാൾക്ക് കേൾക്കാമായിരുന്നു. അത് കൂടുതൽ അടുത്ത് വരുന്നത് അയാൾ അറിഞ്ഞു.അതയാളെ അസ്വസ്ഥനാക്കിയില്ല. മുന്നിലെത്തിയ മരണത്തെ പുഞ്ചിരിയോടെ അയാൾ നോക്കി...
പിന്നെയും വന്നുവോ, സമയമായെങ്കിൽ എടുത്തു ചെല്ലൂ...
നിന്റെ സമയം ആയിട്ടില്ല, ഒരു തുള്ളി വിഷത്തിലോ, ഒരു മുഴം കയറിലോ നീ തന്നെ എന്നെ തേടി എത്തുമെന്ന് കരുതി..പക്ഷേ...
ഹഹഹ, ഞാൻ ഭീരുവല്ല മരണമേ. എന്റെ വിധികളെ അനുഭവിച്ചു തീർക്കാതെ പകുതിയിൽ ഉപേക്ഷിച്ചു നിന്നെ തേടി എത്താൻ ഞാൻ ആഗ്രഹിക്കുന്നില്ല..
അപാരം തന്നെ നിന്റെ മനോദൈര്യം..ജീവിതത്തിൽ താങ്ങാവുന്നതിനും അപ്പുറത്ത് ദുരിതങ്ങൾ നിനക്ക് തന്നിട്ടും നീ പിടിച്ചു നിന്നതെങ്ങിനെ..
മരണമേ, നീ എന്റെ മാതാ പിതാക്കളുടെ ജീവിതമെടുത്തു എന്നെ അനാഥനാക്കി, ഞാൻ തളർന്നില്ല കാരണം അനാഥരായി ജനിച്ചവരെ താരതമ്യം ചെയ്തപ്പോൾ കുറച്ചു കാലമെങ്കിലും മാതാ പിതാക്കളോടോത്ത് ജീവിക്കാനായ ഞാൻ ഭാഗ്യവാനാണെന്ന് കരുതി സമാധാനിച്ചു...
നിന്നെ രോഗ ശയ്യയിൽ ആക്കിയപ്പോഴും എന്താണ് നീയെന്നെ തേടാത്തത്...
രോഗ ശയ്യയിൽ കിടക്കുന്നവരൊക്കെ മരണം മോഹിച്ചാൽ ഈ ലോകത്ത് എത്ര പേരുണ്ടാവും ജീവിക്കാൻ..മറ്റുള്ളവരുടെ രോഗാവസ്ഥകൾ താരതമ്യം ചെയ്തപ്പോൾ ഞാൻ ഭാഗ്യവാനാണെന്ന് കരുതി..അത് കൊണ്ട് നിന്നെ തേടി വന്നില്ല..
അപ്പോൾ, അപകട രൂപത്തിൽ വന്നു നിന്റെ ശരീര ഭാഗങ്ങൾ മുറിച്ചു മാറ്റിയപ്പോൾ?
ബധിരർ , അന്ധർ , മൂകൻ, വികലാംഗർ അങ്ങിനെ എത്രയോ വൈകല്യങ്ങൾ ഉള്ളവർ ഇവിടെ പോരാടി ജയിക്കുന്നു..അവരെ നോക്കുമ്പോൾ ഞാൻ എത്ര നിസ്സാരൻ..
ഉം, എങ്കിൽ ഇത്തവണ നിന്നെ ഞാൻ തോല്പ്പിക്കും നീയെന്നെ തേടി വരും ഉറപ്പു..
നിന്റെ പ്രണയിനി നിന്നെ വിട്ടു മറ്റൊരാളോടൊപ്പം പോകുന്നു..അതിനുള്ള വഴി ഞാൻ ചെയ്യും...
ഹഹഹഹ, മരണമേ നിനക്ക് തെറ്റി..അങ്ങിനെ ചെയ്യില്ലെന്ന് അവൾക്കു എന്നോടും എനിക്ക് അവളോടുമുള്ള വിശ്വാസമാണ് ഞങ്ങളുടെ പ്രണയം. ഇനി നിന്റെ കുതന്ത്രങ്ങളിലൂടെ അവൾ അങ്ങിനെ ചെയ്താലും ഞാൻ ഭയക്കില്ല..കാരണം രെണ്ട്‌ മനസുകൾ പരസ്പരം മനസിലാക്കി ഹൃദയം പങ്കു വയ്ക്കുന്ന പവിത്രമായ ബന്ധമാണ് പ്രണയം..അങ്ങിനെ അവൾ എന്നെ മനസിലാക്കാതെ പോയാൽ അതിനെ ഒരു അവസരോചിത പ്രായോഗിക ബുദ്ധി എന്നല്ലാതെ പവിത്രമായ പ്രണയമായി കാണാൻ കഴിയില്ല..ആ പ്രായോഗിക ബുദ്ധിക്കു വേണ്ടി ജീവനൊടുക്കാൻ ഞാൻ തയ്യാറാവില്ല..
ഉം, വീണ്ടും പരാജയം സമ്മതിച്ചു ഞാൻ മടങ്ങുന്നു..
ഇല്ല മരണമേ നിനക്ക് മുന്നിൽ ഒരു മനുഷ്യനും പരാജയപ്പെടുന്നില്ല..അന്തിമ വിധി നീയാണെന്ന് അറിഞ്ഞാലും മനോദൈര്യത്തോടെ പോരാടുന്നവർ നേടുന്നത് ഒരു താല്ക്കാലിക വിജയം മാത്രം..
എങ്കിൽ പോരാടാതെ അവശതകളിൽ കീഴടങ്ങിക്കൂടെ?
എന്തിനു, ഓരോ ജീവിതവും ദൈവം കനിഞ്ഞു നല്കുന്നതാണ്, അതൊരു പോരാട്ടമാണ്, ധീരനായി നിന്നോടൊപ്പം വരുന്നതല്ലേ നല്ലത്, ഭീരുവായി നിനക്ക് കീഴടങ്ങുന്നതു കൊണ്ട് എന്ത് നേട്ടമാണ് ഉണ്ടാവുക ഒന്നും നേടുന്നില്ല ആരും...
ഉം, ഞാൻ പോകുന്നു വീണ്ടും, സമയമാകുമ്പോൾ വരാം നിനക്കായി....
Posted by Sajeed Noohkhan at 22:32 No comments:
മുന്നിലിരിക്കുന്ന ആൾ എന്ത് പറയുമെന്നു ആകാംക്ഷയോടെ നോക്കിയിരിക്കുകയാണ് അയാൾ. അയാളുടെ ഒരു വാക്കിന്റെ ബലത്തിലാണ് തന്റെ മകന്റെ ജീവൻ നിലനില്ക്കുന്നത്. അയാളുടെ സ്ഥിതിയും അറിയാതെയല്ല. മനുഷ്യത്വം നോക്കിയാൽ ഈ അവസരത്തിൽ അയാളോട് അങ്ങിനെ ചോദിക്കാനേ പാടില്ലാത്തതാണ്..പക്ഷേ ചോദിക്കാതിരുന്നാൽ എങ്ങിനെ. എത്ര ആദർശം പറയുന്ന വ്യക്തിയാണെങ്കിലും സ്വന്തം കാര്യം വരുമ്പോൾ നിലകുലഞ്ഞു സ്വാർത്ഥനായി മാറും...
നിങ്ങളുടെ അവസ്ഥ എനിക്കറിയാം..എന്റെ മകന്റെ ഒരു വൃക്ക കിട്ടിയാൽ നിങ്ങളുടെ മകന്റെ ജീവൻ രക്ഷപ്പെടും..പക്ഷേ...
ആ പക്ഷേ വീണ്ടും അയാളുടെ ഉള്ളിൽ ഒരു മിന്നൽ പോലെ പാഞ്ഞു പോയി...
പക്ഷേ, ആറുമാസങ്ങൾ കൂടിയേ എന്റെ മകന് ആയുസ്സ് ഉള്ളൂ എന്ന് ഡോക്ടർ പറഞ്ഞിട്ടുണ്ട്, എത്ര വഴിപാട്‌ നേർന്നിട്ടു കിട്ടിയതാണ് അവനെ, നിങ്ങളുടെ മകന് വേണ്ടി ഇപ്പോൾ അവന്റെ വൃക്ക എടുത്താൽ അവൻ മരിക്കും. ആറു മാസങ്ങൾ കൂടി അവനെ താലോലിക്കാൻ, അവന്റെ കുഞ്ഞു കുഞ്ഞു ആഗ്രഹങ്ങൾ നിറവേറ്റി കൊടുക്കാൻ ഞങ്ങൾക്ക് വേണം അവനെ...ദയവായി നിങ്ങൾ പോകൂ...
നിറഞ്ഞ കണ്ണുകൾ തുടയ്ക്കുന്ന ആ കൈകൾ പിടിച്ചു നെഞ്ചിലേക്ക് വച്ച് അയാൾ കെഞ്ചി...
അങ്ങിനെ പറയരുതേ, ഇപ്പോൾ തന്നെ ഒരുപാടു വൈകി, എത്രയും പെട്ടെന്ന് അവന്റെ വൃക്ക മാറ്റിയില്ലെങ്കിൽ എന്റെ മകൻ മരിച്ചു പോകും.. ആറു മാസം എന്നത് ഒരുപാട് അകലെയാണ്..ദയവായി എന്നെ സഹായിക്കൂ...
ഹേ , നിങ്ങളോടല്ലേ ഞാൻ പറഞ്ഞത് നിങ്ങളുടെ മകന്റെ ജീവൻ രക്ഷിക്കാൻ വേണ്ടി എന്റെ മകനെ കൊല്ലാൻ എനിക്കാവില്ല, നിങ്ങളൊരു ശവം തീനി കഴുകനാണോ, നിങ്ങളെപ്പോലെ ഞാനും ഒരു അച്ഛനാണ്....
ക്ഷുഭിതനായി അയാളെ പിടിച്ചു പുറത്തേക്കു തള്ളി വാതിലടച്ചു.. ശബ്ദം കേട്ട് പുറത്തേക്കു വന്ന അയാളുടെ മകൻ കണ്ടത് അച്ഛൻ ക്ഷോഭത്തിൽ വാതിലടച്ചു നിന്ന് കിതയ്ക്കുന്നതാണ്..
മകനെ വാരി പുണർന്നു  നെറുകയിൽ ഉമ്മവച്ചു അയാൾ പറഞ്ഞു..
ഒന്നുമില്ല മോനെ, മോൻ പോയി കിടക്കു...
അച്ഛാ, ഞാൻ എല്ലാം കേട്ടു..എന്റെ വൃക്കയിൽ ഒന്ന് കിട്ടിയാൽ ഇപ്പോൾ വന്നു പോയ ആളിന്റെ മകൻ ജീവിക്കും..അതങ്ങ് കൊടുത്തേക്കാം..അച്ഛൻ അതിനു സമ്മതിക്കണം..
എന്തിനാണ് അച്ഛാ ആറു മാസം കൂടി എനിക്ക് ഈ മണ്ണിൽ. എന്നെ താലോലിക്കാൻ, എനിക്ക് വേണ്ടുന്നതൊക്കെ വാങ്ങിത്തരാൻ പക്ഷേ എന്തൊക്കെ ഉണ്ടായാലും അതിനു ആറു മാസമേ എനിക്ക് അവകാശമുള്ളൂ എന്ന ഓർമയെ മാച്ചു കളയാൻ അച്ഛന് കഴിയില്ലല്ലോ. അങ്ങിനെ  വേദനിക്കുന്നതിലും നല്ലതല്ലേ അച്ഛാ ഒരു ജീവൻ രക്ഷിക്കാനായി എന്ന് സന്തോഷത്തോടെ ഞാൻ മരിക്കുന്നത്, പിന്നെ എന്റെ വൃക്ക മറ്റൊരു ശരീരത്തിൽ ഉള്ളപ്പോൾ എന്റെ അവയവമെങ്കിലും പേറി നടക്കുന്ന മറ്റൊരു കുട്ടിയെ എന്നും അച്ഛന് കാണാമല്ലോ, അച്ഛൻ ഇതിനു സമ്മതിക്കണം ..
നിറഞ്ഞിരുന്നെങ്കിലും അവന്റെ കണ്ണുകളിലെ ദ്രിഡനിശ്ചയം കണ്ടു അയാൾ മറുപടി ഒന്നും പറയാതെ മകനെ തഴുകി..പിന്നെ എല്ലാം വളരെ പെട്ടെന്നായിരുന്നു..ജീവൻ തിരിച്ചു കിട്ടാൻ പോകുന്ന മകനെയോർത്ത് സന്തോഷത്തോടെ ഒരച്ഛനും, മരിക്കാൻ പോകുന്ന മകനെയോർത്ത് മറ്റൊരു അച്ഛനും ആശുപത്രി വരാന്തയിൽ കാത്തു നിൽക്കേ എല്ലാം ഭംഗിയായി നടന്നു..എല്ലാം കഴിഞ്ഞു പുറത്തേക്കു വന്ന മരിച്ച മകന്റെ മുഖത്തേക്ക് നോക്കിയപ്പോൾ അതിൽ ഒരു സംതൃപ്തിയുടെ ചിരിയുണ്ടയിരുന്നത് അയാൾ കണ്ടു വൃക്ക മാറ്റി വച്ച് മയങ്ങി കിടന്ന കുട്ടിയുടെ മുഖത്തും അതേ ചിരി ദർശിക്കാനായി അയാൾക്ക് ...
Posted by Sajeed Noohkhan at 22:31 No comments:
ഗൾഫിൽ നിന്നും വന്നിറങ്ങിയ അന്ന് തന്നെ ഒരു യാത്ര അയാൾക്ക് ഇഷ്ടമല്ലായിരുന്നു പിന്നെ കൂട്ടുകാരൻ ഇറങ്ങുമ്പോൾ വളരെ കാര്യമായി പറഞ്ഞതാണ് അവന്റെ ലവറിനുള്ള കത്താണ്, നാട്ടിൽ എത്തുന്നതിന്റെ അന്ന് തന്നെ കൊടുക്കണം ആ കത്തിന്റെ മറുപടി അറിഞ്ഞിട്ടു വേണം കല്യാണം ആലോചിച്ചു പോകാൻ, അവളുടെ വീട്ടുകാർക്കും അവനെ നന്നായിട്ട് അറിയാം  എന്നൊക്കെ അവൻ ഇറങ്ങാൻ നേരത്ത് പറഞ്ഞപ്പോൾ നാട്ടിൽ പോകുന്ന സന്തോഷത്തിൽ എല്ലാം തല കുലുക്കി സമ്മതിച്ചു..
ഇതെങ്ങോട്ടാ, ചേട്ടാ  വന്ന ഉടനെ തന്നെ..
അടുത്ത് തന്നെ, എടീ, നീ ഒന്ന് അണിഞ്ഞൊരുങ്ങി നിൽക്കു ഞാനിപ്പോൾ വരാം..
ഒരു കള്ള ചിരിയും, ശ്രിംഗാരവും ഭാര്യക്ക്‌ സമ്മാനിച്ച്‌ കവലയിൽ ഇറങ്ങി അറിയാവുന്ന ഒരു ഓട്ടോയും വിളിച്ചു അയാൾ യാത്രയായി..അവസാനം അയാൾ ആ  വീട് കണ്ടുപിടിച്ചു. ഉമ്മറത്ത്‌ ഒരു പെണ്‍കുട്ടി ഇരിപ്പുണ്ട്...
അതേ, ആരാ, എന്ത് വേണം...
കത്തോ, എനിക്കോ, ആരാ തന്നത്...
ഇരിക്ക്, എന്ന് പറഞ്ഞു അവൾ കത്തുമായി അകത്തേക്ക് പോയി...ഒരു അഞ്ചു മിനിറ്റ് കഴിഞ്ഞു കാണണം എന്താ സംഭവിച്ചത് എന്ന് അയാൾ അറിയുന്നതിന് മുന്നേ കഴുത്തിന്‌ പിടിച്ചു ചുമരിൽ ചാരി നിർത്തി ഇടിക്കുകയാണ് ഒരു അമ്പതു വയസു ആരോഗ്യവാനായ കൃഷിക്കാരൻ ആണെന്ന് തോന്നുന്നു...
എടാ തെണ്ടീ, എന്റെ മോൾക്ക്‌  അവന്റെ കത്തും കൊണ്ട് വന്നതാണ് നീ അല്ലെ..അവളുടെ കുളിമുറിയിൽ ഉളിഞ്ഞു നോക്കിയതിനു ഒരിക്കൽ അവന്റെ കൈ തല്ലി ഓടിച്ചതാ ഞാൻ, അന്നേ പറഞ്ഞു വിട്ടതാ ഇനി ഇതുമാതിരി പരിപാടി ആയിട്ട് ഇങ്ങോട്ട് വരരുതെന്ന്...
കാര്യം പന്തിയല്ലെന്ന്  അയാൾക്ക് മനസിലായി, കൈ കുതറി മാറ്റി ഓടി വന്നു ഓട്ടോയിൽ കയറി വണ്ടി വിട്ടോടാ എന്നൊരു അലർച്ചയും.. വീട്ടിൽ എത്തിയപ്പോൾ ഭാര്യ പൂവൊക്കെ ചൂടി ഒരുങ്ങി കെട്ടി നില്ക്കുന്നു...
നീ ആ ഫോണ്‍ ഇങ്ങു തന്നേ...
ഭാര്യയുടെ കയ്യിൽ നിന്ന് ഫോണ്‍ വാങ്ങി മുറിയിൽ കയറി കതകടച്ചു  അയാൾ കൂട്ടുകാരനെ വിളിച്ചു....
എടാ  @@@ ### &;&;&;*** മോനെ നീ എനിക്കിട്ടു തന്നെ പണി തന്നു അല്ലെ..
എന്ത് പറ്റി, അടി കിട്ടിയോ?
തെണ്ടി അപ്പൊ നിനക്ക് അറിയാം അടി കിട്ടുമെന്ന്..എന്നിട്ടാണോ ദ്രോഹി എന്റെ ലവർ എന്ന് പറഞ്ഞത്..
അത് പിന്നെ എന്റെ ലവർ എന്നല്ലേ പറഞ്ഞത്..അവളുടെ ലവർ ഞാനെന്നു പറഞ്ഞില്ലല്ലോ..
അപ്പോൾ കത്തിന്റെ മറുപടി അറിഞ്ഞിട്ടു വേണം കല്യാണം നിശ്ചയിക്കാൻ എന്ന് പറഞ്ഞതോ...
അത്, അടിയാണോ, സമാധാനം ആണോ എന്ന് കത്ത് കിട്ടുമ്പോൾ അല്ലെ അറിയൂ അതാ അങ്ങിനെ പറഞ്ഞത്, ഇനി സമാധാനമായിട്ട് വേറെ പെണ്ണ് നോക്കാമല്ലോ....
ദുഷ്ടാ, ഒരു കാര്യം മാത്രം മനസിലായി അവളുടെ വീട്ടുകാർക്ക് അറിയാം നിന്നെ നല്ലോണം..അതിന്റെ രഹസ്യം അവര് പറഞ്ഞു...
ഓ, അതപ്പോ അവര് മറന്നില്ലേ...വിഷമിക്കല്ലേ, സമാധാനിക്കു..
നിനക്ക് സമാധാനം ആയി ആ ₹%₹%₹%₹% മോൻ എന്റെ അടിവയർ ഇടിച്ചു കലക്കി.എന്റെ കെട്ടിയോൾ ആണെങ്കിൽ ഇവിടെ ഒരുങ്ങി കെട്ടി നിക്കുവാ ഒന്നും നടക്കില്ല രെണ്ട്‌ വർഷം കാത്തിരുന്നു വന്നിട്ട്...പന്ന.....@#@#@#@
ആ പിന്നെ ചേട്ടാ, ചിലപ്പോൾ എന്റെ അച്ഛൻ എങ്ങാനും അറിഞ്ഞാൽ എന്റെ പേരിൽ അവളുടെ വീട്ടിൽ കത്ത് കൊണ്ട് കൊടുത്തു എന്ന് പറഞ്ഞു ചേട്ടനെ തെറി വിളിക്കും..അത് കൊണ്ട് തല്ക്കാലം ചേട്ടൻ എന്റെ അച്ഛന്റെ മുന്നിൽ പോയി പെടാതെ നോക്കണേ, ഞാൻ വിളിച്ചു ഒന്ന് സംസാരിച്ചു സമാധാനിപ്പിക്കുന്നതുവരെ മതി...
ങേ, എടാ സാമദ്രോഹി, എല്ലാം കലക്കി ഇനി പുറത്തു ഇറങ്ങി നടക്കാനും പറ്റാതെ ആക്കിയല്ലോടാ..
Posted by Sajeed Noohkhan at 22:30 No comments:
പേപ്പട്ടി രാവിലെ ഇറങ്ങിയതാണ്..മുന്നിലൊരു കുഞ്ഞു, അവൾ ചിരിക്കുന്നു, കുഞ്ഞുടുപ്പുകൾ അണിഞ്ഞു സുന്ദരിയായി കുസൃതിയോടെ ഓടി കളിക്കുന്നു ആര് കണ്ടാലും സ്നേഹത്തോടെ ഒന്ന് കോരി എടുത്തു പോകും . പക്ഷേ പട്ടി അവളുടെ നിഷ്കളങ്കത ഒന്നും കണ്ടില്ല, പട്ടിയുടെ കണ്ണുകൾ ചുരുങ്ങി...അത് ചിറി നക്കി..ഉള്ളിലെ പേയിളകാൻ തുടങ്ങി, നാവിലൂടെ ഒലിച്ചിറങ്ങിയ ജലം നുണഞ്ഞു കുഞ്ഞിനു അരികിലേക്ക് ഓടിയെത്തി കടിച്ചു കുതറാൻ തുടങ്ങി. ആരൊക്കെയോ കാണുന്നുണ്ടായിരുന്നു, അറിയുന്നുണ്ടായിരുന്നു, ചിലർ എന്റേതല്ല എന്ന് പറഞ്ഞു നടന്നകന്നു, മറ്റു ചിലർ നോക്കി നിന്നു , ചിലർ ചിത്രങ്ങൾ എടുത്തു..പേ ശമിച്ചതും പട്ടി ഓടിയകന്നു..
പിറ്റേന്ന് മാധ്യമങ്ങളിൽ പേപ്പട്ടിയെക്കുറിച്ച് വാർത്ത വന്നു "ബാലിക പീഡിപ്പിക്കപ്പെട്ടു". പേപ്പട്ടിയെ കണ്ടവർ, കേട്ടവർ, സാക്ഷിയായവർ നിസ്സഹായരായി നിന്നവർ എല്ലാവരും വീടിനുള്ളിലിരുന്നു വാതോരാതെ സംസാരിച്ചു ..പട്ടിയെ തല്ലി  കൊല്ലണം, ആവേശം അടക്കാൻ വയ്യാതെ അവർ പരസ്പരം മുറികളിലിരുന്നു ആക്രോശിച്ചു..  നിയമം അരിച്ചിറങ്ങി പുറത്തു വന്നു..അന്വേഷണം ഊർജിതം..ഒടുവിൽ നിയമപാലകർ  പേപ്പട്ടിയെ കണ്ടു പിടിച്ചു, കോടതിയിൽ ഹാജരാക്കി...കള്ളം പറഞ്ഞു മത്സരിച്ചു കാശ് വാങ്ങുന്ന ചിലർ പേപ്പട്ടിക്കു വേണ്ടി വാദിക്കാൻ എത്തി കോടതിയിൽ.  പേപ്പട്ടിയുടെ മുഖവും, വാക്കും വിറ്റു കാശാക്കാൻ വേറെ ചിലരും എത്തി..പേപ്പട്ടി പ്രശസ്തനായി..എവിടെ നോക്കിയാലും പേപ്പട്ടിയുടെ മുഖം, അതിന്റെ വാക്കുകൾ , തത്വങ്ങൾ, ന്യായീകരണങ്ങൾ..
പേപ്പട്ടി കുഞ്ഞിനെ കടിച്ചു കുതറിയെന്നു നീതി പീഠം മനസിലാക്കി..പക്ഷേ ശിക്ഷിക്കാൻ കഴിയില്ല..കള്ളം പറഞ്ഞു കാശാക്കുന്നവർ ശക്തമായി വാദിക്കുന്നു..അവരുടെ തൊഴിലിനോട് അവർ നീതി പുലർത്തി. പേപ്പട്ടി തെറ്റ് ചെയ്തു എന്ന് തെളിയിക്കാൻ മറുഭാഗത്തിന് കഴിയുന്നില്ല..നിയമ പുസ്തകങ്ങളിൽ ഒന്നും തന്നെ സാക്ഷിയും, തെളിവും ഇല്ലെങ്കിൽ പേപ്പട്ടിയെ ശിക്ഷിക്കാൻ വഴിയില്ല..ആകെ ഉള്ളൊരു സാക്ഷി അങ്ങ് മേലെയാണ് കക്ഷി ഇറങ്ങി വന്നു ഒരിക്കലും അത് പറയില്ല.. വേറെ വഴിയില്ല നീതി പീഠത്തിനു. കൂട് തുറന്നു വിടുകയേ നിവർത്തിയുള്ളൂ...
കൂട് പേപ്പട്ടി പുറത്തു വന്നു ചിറി നക്കി തുടച്ചു നോക്കുകയാണ് കടിച്ചു കുടയാൻ കുറച്ചു പിഞ്ചു മാംസത്തിനു വേണ്ടി... ഉച്ചത്തിൽ ഓരിയിട്ടു, നഖവും, പല്ലും മൂർച്ച കൂട്ടി അലയുകയാണ്...തെരുവുകളിൽ, വീടുകളിൽ അങ്ങിനെ ഓരോ മുക്കിലും മൂലയിലും....
Posted by Sajeed Noohkhan at 22:30 No comments:
റിസപ്ഷനിൽ നിന്ന പെണ്‍കുട്ടിയോട് അയാൾ ചോദിച്ചു...
ഇവിടെ പല വിധത്തിലുണ്ട് മനസാക്ഷി, മൂന്നു നേരം ഭക്ഷണം, പരിചരണം, ഒരു വലിയ ഹാളിൽ മറ്റുള്ളവരോടൊപ്പം ഒരു കിടക്ക ഇത്രയും  മതിയെങ്കിൽ വില കുറച്ചേ ആകൂ, ഇനി എ.സി പ്രത്യേക മുറി, കുറച്ചു കൂടി നല്ല ഭക്ഷണം, പൂന്തോട്ടം, പ്രത്യേക പരിചരണം അതിനാവുമ്പോൾ കുറച്ചു കൂടെ ആവും, ഏതു വേണം...
ആദ്യം പറഞ്ഞ വില കുറഞ്ഞത്‌ മതി..അമ്മക്ക്  വേണ്ടിയാണ്..
എങ്കിൽ പൈസ അടയ്ക്കു, എപ്പോഴാണ് കൊണ്ട് വരിക?
നാളെ തന്നെ കൊണ്ട് വരാം..
മൂന്നു നേരം ഭക്ഷണവും പരിചരണവുമുള്ള മനസാക്ഷി ന്യായമായ വിലക്ക് വാങ്ങിയ അയാൾക്ക് സന്തോഷമായി, അവർ മനസാക്ഷി ഉള്ളവരാ അമ്മയെ നല്ല പോലെ നോക്കും... ചിന്തിച്ചു വീട്ടിലെത്തിയപ്പോൾ അമ്മ പൂമുഖത്ത് ഇരിപ്പുണ്ട് ചിരിയോടെ ...
എന്താ അമ്മെ, മുഖത്ത് ഒരു ചിരി..അമ്പലത്തിൽ പോയോ?
ഉവ്വ്, നീ ഏതോ വലിയ കാര്യത്തിനു  ദൂരയാത്രയ്ക്ക് പോയി എന്നവൾ പറഞ്ഞു, നിന്റെ യാത്രയൊക്കെ  മംഗളമായി തീരാൻ വേണ്ടി അമ്പലത്തിൽ പോയി പ്രാർഥിച്ചു. പോയ കാര്യമൊക്കെ നന്നായി നടന്നില്ലേ?
ദൈവം, കരുണയുള്ളവനാണ് മോനെ, നന്മയും, മനസാക്ഷിയും നഷ്ടപെടാത്തവരുടെ കൂടെ എന്നും അവൻ ഉണ്ടാവും..ക്ഷീണിച്ചു വന്നതല്ലേ അകത്തു പോയി എന്തെങ്കിലും കഴിക്ക്..
അയാൾ  അമ്മയുടെ വാക്കുകൾ ശ്രദ്ധിക്കാതെ ഉള്ളിൽ പോയി..അകത്തു പഠിച്ചു കൊണ്ടിരിക്കുന്ന മകൻ അയാളോടായി പറഞ്ഞു...
ഡാഡി, നെക്സ്റ്റ് വീക്ക്‌ പാരന്റ്സ് ഡേ ആണ്..
ഏതു ദിവസമാണെന്ന് പറയു ഞാൻ വരാം..
ഡാഡി വരണ്ട, അവിടെ വരുന്നവരുടെ പാരന്റ്സ് എല്ലാരും വലിയ ആളുകളാ, ഡാഡിയുടെ ജോലിയും കോലവുമൊക്കെ കണ്ടാൽ മറ്റു കുട്ടികൾ എന്നെ കളിയാക്കും...
വിയർത്ത് കുളിച്ച അയാളുടെ പോക്കറ്റിൽ അമ്മക്ക് വേണ്ടി വാങ്ങിയ മനസാക്ഷിയുടെ രസീത് നനഞ്ഞു കുതിർന്നു..അപ്പോഴും പുറത്തു അമ്മയുടെ പ്രാർത്ഥന കേൾക്കുന്നുണ്ടായിരുന്നു..രാമ, രാമ...
Posted by Sajeed Noohkhan at 22:30 No comments:
മുത്തശ്ശാ ഞാനൊരു കാര്യം ചോദിക്കട്ടെ?
മുത്തശ്ശൻ എന്നും കഴിച്ചിട്ട് പാത്രത്തിൽ  ബാക്കി വയ്ക്കും മുത്തശ്ശി അത് കഴിക്കും..എന്തിനാ അങ്ങിനെ മുത്തശ്ശന് മുഴുവനും തിന്നു കൂടെ, മുത്തശ്ശിക്ക് വേറെ എടുത്തു കഴിക്കാമല്ലോ?
ഹഹഹഹ, നീയതു ശ്രദ്ധിച്ചു അല്ലേ. അതു ഞങ്ങൾ തമ്മിലുള്ള  സ്നേഹത്തിന്റെ അടയാളമാ...
പണ്ട് നിന്റെ മുത്തശ്ശി ഉണ്ടാക്കുന്ന ആഹാരം  മൊത്തം വിളമ്പി വയ്ക്കും എന്നിട്ട് ഞാനും നിന്റെ അച്ഛനും കഴിക്കുന്നത്‌ നോക്കി ഇരിക്കും..ഞങ്ങൾ കഴിച്ചു കഴിഞ്ഞാൽ അവൾക്കു ഒന്നും ഉണ്ടാവില്ല എന്നറിയാം എന്നാലും അവൾ മൊത്തം ഞങ്ങൾക്ക് മുന്നിൽ വിളമ്പി വയ്ക്കും., അത് എനിക്കറിയാം അത് കൊണ്ട്  ഞാൻ ബാക്കി വയ്ക്കും അവള് കഴിക്കും...അതിന്റെ അർത്ഥം അവളെ ഞാൻ മനസിലാക്കുന്നു എന്നും അവളുടെ ഇല്ലായ്മകൾ അറിയുന്നു എന്നുമാണ്, അത് വെറും ഭക്ഷണമല്ല ഞങ്ങളുടെ  സ്നേഹം പങ്കിടലാണ്...അത് ഇന്നും തുടർന്ന് പോകുന്നു...
അത് മോശമല്ലേ, മുത്തശ്ശി അടിമ ആയതു പോലല്ലേ...
ഹഹഹഹ, ഉണ്ണി കുട്ടാ, പരസ്പരം മനസിലാക്കി സ്നേഹിക്കുന്നവർക്ക് ഇടയിൽ ഒരിക്കലും ഒരാൾ മേലെയും മറ്റൊരാൾ താഴെയും ആവില്ല. ആ സ്നേഹത്തിനു വേണ്ടി വിട്ടു വീഴ്ച ചെയ്യുകയും, പരസ്പരം എത്ര വേണമെങ്കിലും താഴ്ന്നു കൊടുക്കുകയും ചെയ്യും...
ഉം, അപ്പോൾ ഇന്ന് അച്ഛനും, അമ്മയ്ക്കും സ്നേഹം ഇല്ലേ..അച്ഛൻ അങ്ങിനെ പ്ലേറ്റിൽ വയ്ക്കുന്നത് ഞാൻ കാണാറില്ലല്ലോ..
ഉം, ഇന്ന് ഭക്ഷണം ഒരുപാടുണ്ട്,  വയറു നിറച്ചു തിന്നാലും ബാക്കി വരും, അത് കളയും  അല്ലെങ്കിൽ ഫ്രിഡ്ജിൽ സൂക്ഷിക്കും..പക്ഷേ ആളുകളുടെ  മനസിന്  നിറവില്ല..എന്റെ  സ്വകാര്യതകൾ, എന്റെ   വ്യക്തിത്വം എന്ന വേലി കടന്ന്‌ വല്ലപ്പോഴുമേ സ്നേഹം പുറത്തു വരൂ, ചിലപ്പോൾ വരാറുമില്ല. .ഉള്ള സ്നേഹം പങ്കിടാതെ മനസിലെ ഫ്രിഡ്ജിൽ സൂക്ഷിക്കുന്നു, എന്നിട്ട് മരിക്കുമ്പോൾ കേടായ ഭക്ഷണം പോലെ എടുത്തു കളയുന്നു..
ഉണ്ണി കുട്ടാ, ഉള്ളിൽ പൂട്ടി വച്ച് മരിക്കുമ്പോൾ കരഞ്ഞു തീർക്കുന്നതല്ല സ്നേഹം, ജീവിക്കുമ്പോൾ പങ്കിട്ടു കണ്ണിൽ തിളക്കമായി നിറയുന്നതാണ് സ്നേഹം...
ആ സ്നേഹത്തിനു വേണ്ടി  എന്ത് ചെയ്യണം?
Posted by Sajeed Noohkhan at 22:29 No comments:
Newer Posts Older Posts Home
Subscribe to: Posts (Atom)
View my complete profile
Feedjit Live Blog Stats
Feedjit Live Blog Stats
Ethereal template. Powered by Blogger.